Document ID: /roh_data/filtered/fineweb-2-filterrobots_roh.jsonl.gz/27104

La lingua e la cultura rumantscha èn daventads per la linguista Madlaina Popescu-Marin in segund da chasa. Varga 40 onns è ella s’occupada cun la linguistica rumantscha. Ella ha studegià ils onns settanta rumantsch ed è alura s’inamurada en la lingua.
Uss ha la linguista edì in cudesch per rumantsch sursilvan cul titel «Il mund rumantsch en mia veta» ch'è plain cun experientschas e memorias da la dunna en connex cun ses temp en Rumantschia. Il spezial è che Madlaina Popescu-Marin ha scrit l’emprim la versiun rumantscha e alura transplatà il text en rumen. Tenor Madlaina Popescu-Marin ha ella uschia pudì adressar ses cudesch meglier al public rumantsch.
Madlaina Popescu-Marin è presenta sonda ils 11 da mars all’occurenza «translatar 4+1». Là raquinta la linguista da sias experientschas en connex cun translatar texts dil rumen el rumantsch ed il cuntrari. Dumengia ils 12 da mars presenta ella alura ses cudesch en il Hotel Stern a Cuira.
RR actualitad 17:00